Diari Oficial de la Generalitat Valenciana


Sumari del DOGV 4185, del 07-02-2002 (2002/868)

ORDRE d'11 de gener de 2002, de la Conselleria de Sanitat, per la qual convoca la concessió de subvencions destinades a finançar programes d'ajuda mútua i d'autoajuda duts a terme per associacions o grups de persones legalment constituïts per a aquest objectiu.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4185

Data del DOGV
:   07-02-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/868


Data del document
:   11-01-2002

Organisme emissor
:   Conselleria de Sanitat

Tipus de document
:   Ordre

Descriptors 

:   * cura de la salut
    * associació
    * terapèutica
    * voluntariat social
    * suport econòmic
    * cura d'infermeria
    * ajuda pública

ORDRE d'11 de gener de 2002, de la Conselleria de Sanitat, per la qual convoca la concessió de subvencions destinades a finançar programes d'ajuda mútua i d'autoajuda duts a terme per associacions o grups de persones legalment constituïts per a aquest objectiu. [2002/X868]
  
En la societat actual, extremadament complexa, es fa necessari cada respondre a les necessitats que els ràpids canvis socials introdueixen en el seu si. L'ajuda que abans podien prestar als malalts els familiars, veïns o amics, hui és enormement difícil pels horaris laborals d'una població majoritàriament treballadora i per les majors distàncies que origina l'entramat urbà de les ciutats actuals.
  
Com que les moltes necessitats que en aquest sentit hi ha hui en dia fan insuficient la resposta dels serveis públics, és important fomentar la participació dels ciutadans a fi de millorar, amb el seu suport, la qualitat de vida de les persones afectades per malalties de caràcter crònic.
  
Des de la solidaritat i l'altruisme, malalts, familiars i gent corrent s'associen constituint grups d'autoajuda i d'ajuda mútua per a pal·liar, en la mesura que siga possible, els efectes que determinades malalties tenen sobre les persones que les pateixen i per a proporcionar, amb el seu treball desinteressat, una acció complementària a la que presten els serveis públics.
  
La Conselleria de Sanitat, dins dels objectius del Pla d'Humanització de l'Atenció Sanitària, mitjançant aquesta ordre pretén continuar impulsant i facilitant l'acció solidària d'aquests GAM i AA, establint els requisits mínims que han de tenir les organitzacions sol·licitants de la subvenció com a garantia de l'eficàcia i l'eficiència de les actuacions finançades amb fons públics.
  
Per això, fent ús de les facultats que em confereixen l'article 35 de la Llei de la Generalitat Valenciana 5/1983, de 30 de desembre, de Govern Valencià, l'article 47.11 del text refós de la Llei de la Hisenda Pública de la Generalitat Valenciana, modificat per la Llei 9/1999, de 30 de desembre, de mesures fiscals, de gestió administrativa i financera i d'organització de la Generalitat Valenciana, i el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre, i pel Decret 46/2001, de 27 de febrer,
  
ORDENE
  
Títol I
  
Subvencions
  
Article 1. Àmbit
  
L'objectiu d'aquesta disposició és regular i convocar subvencions destinades a finançar programes d'ajuda mútua i d'autoajuda per a malalts crònics que es facen en l'àmbit territorial de la Comunitat Valenciana durant l'exercici 2002.
  
Article 2. Beneficiaris
  
Podran sol·licitar les subvencions que regula aquesta ordre les associacions que facen programes d'ajuda mútua i d'autoajuda per a malalts crònics en l'àmbit territorial de la Comunitat Valenciana, segons els criteris i requisits establits en aquesta disposició.
  
Article 3. Objecte de la subvenció
  
Programes / activitats
  
Podran ser objecte de subvenció els programes que facen alguna d'aquestes activitats:
  
1. Formació, informació, divulgació i sensibilització de la població sobre la malaltia i els seus problemes associats.
  
2. Suport psicològic i emocional als malalts i als seus familiars.
  
3. Promoció d'hàbits de vida saludables que incidisquen favorablement en l'evolució i el pronòstic de la malaltia.
  
4. Activitats dirigides a la promoció de la solidaritat, evitant qualsevol tipus de discriminació dels malalts i fomentant el reconeixement dels seus drets que l'ordenament jurídic els atorga.
  
5. Activitats dirigides a cobrir les necessitats dels malalts, de caràcter sanitari i no cobertes per l'administració.
  
Tots els programes per a què se sol·licite subvenció hauran d'incloure, com a requisit indispensable, l'avaluació com a fase final de l'execució del programa.
  
Article 4. Despeses de funcionament dels programes
  
Seran objecte de subvenció les despeses de funcionament dels programes que tinguen els requisits següents:
  
- Despeses derivades de la contractació de professionals per a fer els programes i els relacionats amb el desplegament de les seues activitats i la seua formació dins del contingut dels programes.
  
- Despeses de desplaçament produïdes segons l'activitat del programa.
  
- Despeses de manteniment de la seu de l'associació (llum, aigua, neteja).
  
Els conceptes de despeses que tot seguit s'indiquen estaran sotmesos a les limitacions següents:
  
- Dietes i despeses de viatges: no podran superar en conjunt el 8% de l'import total concedit, llevat que la naturalesa del projecte justifique una quantitat superior. Aquest tipus de despesa s'atindrà, per analogia, al que disposa el Decret 24/1997, del Govern Valencià, d'11 de febrer, sobre indemnitzacions per raó del servei i gratificacions per serveis extraordinaris (DOGV de 17.02.1997). Dins d'aquest concepte podran computar-se les indemnitzacions que es facen a favor de voluntaris per a cobrir les despeses de manutenció. En aquest cas no estaran subjectes a la limitació del 8% establida en aquest apartat.
  
- No seran objecte de subvenció les despeses de taxi, llevat dels casos excepcionals correctament justificats pel representant legal de l'entitat
  
- Les despeses de manteniment de la seu no han de superar, en conjunt, el 20% de la subvenció concedida.
  
- En cap cas la contractació de personal per part de les entitats subvencionades segons el que preveu aquesta ordre comportarà cap relació jurídica amb la Generalitat Valenciana.
  
Article 5. Requisits de les associacions
  
1. Per tal de tenir accés a les ajudes regulades en aquesta ordre, les associacions que sol·liciten la subvenció hauran de tenir els requisits mínims següents:
  
a. Estar legalment constituïdes i inscrites en el registre que corresponga.
  
b. No tenir finalitat lucrativa.
  
c. Disposar d'una seu central o delegació permanent a la Comunitat Valenciana.
  
Per a això, s'entendrà com a delegació permanent la presència física, amb domicili social, en el territori de la Comunitat Valenciana, acreditada documentalment. En aquests casos, la delegació permanent assumirà la gestió dels programes finançats per la Generalitat Valenciana, i es comprometrà a dur la gestió econòmica i administrativa i la direcció del programa en la seua oficina de la Comunitat Valenciana, obrint-hi un compte bancari específic.
  
d. Tenir com a finalitats institucionals expresses, recollides en els seus estatuts, la realització d'activitats d'ajuda mútua i atuajuda a malalts crònics, i estar en condicions de demostrar mitjançant documentació fefaent que l'associació actua de manera contínua en l'àmbit esmentat i amb aquest objectiu.
  
e. Estar al corrent en el compliment de les obligacions tributàries i de la Seguretat Social de la manera establida reglamentàriament.
  
f. No estar implicada en procediments de reintegrament de tot o de part de les subvencions concedides per la Generalitat Valenciana.
  
2. Es podran exigir requisits addicionals als que estableix l'apartat anterior, segons les programes proposats per al seu finançament i la seua valoració econòmica.
  
Article 6. Criteris per a la concessió de subvencions
  
Per a la concessió de les subvencions es valoraran prioritàriament:
  
1. La cobertura territorial i poblacional. Tindran preferència les associacions federades l'àmbit de les qual siga la Comunitat Valenciana, seguides de les d'àmbit provincial. Quan siguen d'àmbit local, es valorarà el grau de necessitat que els ciutadans puguen tenir de les activitats que fan.
  
2. La dotació de recursos públics de la Generalitat Valenciana en el territori en què plantegen la intervenció i el nivell de coordinació amb altres xarxes públiques d'actuació complementària en la matèria.
  
3. L'adequació de les propostes dels programes a les prioritats que establisca el la Conselleria de Sanitat, així com la seua repercussió en una resposta assistencial integral de les persones afectades.
  
4. La concordança entre les activitats proposades i el pressupost.
  
5. L'avaluació de les activitats fetes en l'exercici 2001. Per a l'avaluació esmentada es prendrà com a referència la memòria d'activitats presentada per l'entitat sol·licitant, així com tots els antecedents que tinga l'administració.
  
6. El grau de finançament propi i de diversitat del finançament extern.
  
No podran ser objecte de subvenció les associacions següents:
  
1. Les associacions que tinguen conveni de col·laboració amb la Conselleria de Sanitat.
  
2. Les associacions que tinguen línia de subvenció específica en la Generalitat Valenciana.
  
En constituirà una excepció la subvenció d'un programa considerat d'alt interés per la Conselleria de Sanitat.
  
3. Cada una de les associacions federades quan siga la federació l'objecte de la subvenció.
  
Article 7. Documentació que cal aportar
  
1. La sol·licitud de subvenció, que es presentarà segons el model A que figura en l'annex I de la present ordre, haurà d'anar acompanyada de la documentació que seguidament es relaciona.
  
a. Certificació que acredite l'acord adoptat per l'òrgan competent, autoritzant la sol·licitud de l'ajuda i aprovant el programa o l'activitat i el pressupost presentat.
  
b. Pressupost desglossat, per partides, de les despeses previstes per a 2002, així com dels possibles recursos amb què es compta per al seu finançament, segons el model que figura com a annex II de la present ordre.
  
c. Memòria detallada de les activitats que es faran, durant l'any 2002, per a les quals se sol·licita la subvenció.
  
d. Relació de l'equip professional, amb descripció de categories, càrrecs, treball i horaris de dedicació.
  
e. Si s'han fet activitats durant l'any 2001, s'adjuntarà la memòria amb:
  
- Detall de subvencions rebudes de qualsevol administració pública i/o finançament extern d'altre tipus.
  
- Pressupost d'ingressos i despeses que es presentarà segons el model que figura en l'annex III de la present ordre.
  
- Detall de subvencions i ajudes atorgades pel sol·licitant, durant l'exercici 2000, a altres entitats amb personalitat jurídica, professionals, col·lectius i fins i tot a persones individuals o nuclis familiars en matèries objecte d'aquesta convocatòria.
  
f. Certificat expedit pel president i secretari, en el cas d'haver rebut anteriorment subvencions de la Generalitat Valenciana o d'altres administracions públiques en les matèries objecte d'aquesta convocatòria, d'haver complit les obligacions derivades de la seua concessió.
  
g. Certificat expedit pel president i secretari de no ser objecte d'un procés de reintegrament de tot o part de les subvencions concedides per la Generalitat Valenciana, ni haver sigut objecte d'un procés de reintegrament.
  
h. Certificat expedit per l'entitat bancària, on calga efectuar, si és el cas, els pagaments de la subvenció concedida, en el qual s'especifique el codi de l'entitat, codi de la sucursal, número de compte i titular, així com comunicació fefaent del CIF del peticionari.
  
i. Declaració en què conste el coneixement i el compromís de compliment de les obligacions establides en l'article 8 d'aquesta ordre.
  
h. Còpia autenticada o fotocòpia compulsada dels estatuts en què haurà de constar, explícitament, l'àmbit de l'associació, que no hi ha intenció lucrativa i l'objectiu de desenvolupar programes d'ajuda mútua o d'autoajuda per a malalts crònics.
  
i. Còpia autenticada o fotocòpia compulsada de la seua inscripció en el registre corresponent.
  
2. Els beneficiaris de les subvencions hauran d'acreditar, quan presenten la sol·licitud e subvenció, que es troben al corrent de les seues obligacions tributàries i de la Seguretat Social, de la manera que estableix l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
En el cas que l'associació tinga alguna exempció tributària es presentarà la documentació que acredite la concessió efectiva de la subvenció esmentada.
  
Article 8. Obligacions de les associacions subvencionades
  
Els beneficiaris de les subvencions estaran obligats a:
  
1. Col·laborar amb la Direcció General per a l'Atenció al Pacient en la integració i coordinació dels programes subvencionats, així com en l'execució de les activitats proposades per la direcció general.
  
2. No alterar la finalitat de les subvencions i complir les obligacions que estableix la legislació vigent per als perceptors de fons públics.
  
3. Facilitar la inspecció i el control de la Direcció General per a l'Atenció al Pacient a fi de conéixer qualsevol aspecte de l'activitat objecte de la subvenció.
  
4. Facilitar tota la informació econòmica, fiscal, laboral, tècnica i de qualsevol tipus que li siga requerida per la Direcció General per a l'Atenció al Pacient, sense perjudici de la confidencialitat exigible.
  
5. Deixar constància expressa de la condició de programa subvencionat per la Generalitat Valenciana en qualsevol relació amb tercers, incorporant, en tots els casos i de manera visible, el logotip de la Conselleria de Sanitat de la Generalitat Valenciana, després que aquesta ho haurà autoritzat, en les activitats de difusió del programa subvencionat que es facen.
  
6. En qualsevol cas, els beneficiaris de subvencions estaran obligats a complir el que disposa l'article 47 del Decret Legislatiu de 26 de juny de 1991, del Consell de la Generalitat Valenciana, pel qual aprova el text refós de la Llei de la Hisenda Pública de la Generalitat Valenciana, segons la redacció que en resulta de la modificació feta per l'article 20 de la Llei 14/1997, de la Generalitat Valenciana, i per la Llei 9/1999, de 30 de desembre, de mesures fiscals, de gestió administrativa i financera i d'organització de la Generalitat Valenciana.
  
Títol II
  
Procediment
  
Capítol I
  
Iniciació del procediment
  
Article 9. Instància i lloc de presentació de les sol·licituds
  
Les associacions a què es refereix l'article 2 d'aquesta ordre hauran de presentar la seua sol·licitud de subvenció (d'acord amb el model de l'annex I) en el Registre de la Conselleria de Sanitat (Direcció General per a l'Atenció al Pacient), situat al carrer del misser Mascó, núm. 31, 46548 València, sense perjudici del que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 10. Termini de presentació
  
El termini de presentació de les sol·licituds de subvenció regulades en aquesta ordre serà de 30 dies naturals comptadors a partir de l'endemà de la publicació en el Diari Oficial de la Generalitat Valenciana.
  
Capítol II
  
Tramitació, resolució i recursos
  
Article 11. Instrucció
  
1. Quan s'hauran rebut les sol·licituds s'estudiaran aquestes i la documentació que les ha d'acompanyar. Quan la sol·licitud no tinga els requisits assenyalats en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o no tinga adjunta la documentació que d'acord amb aquesta ordre resulte exigible, es demanarà a la persona interessada que en el termini de 10 dies esmene la falta o acompanye els documents preceptius, amb la indicació que si no ho feia així es consideraria que hauria desistit de la seua petició i s'arxivaria l'expedient sense cap més tràmit.
  
2. En qualsevol fase de la tramitació de l'expedient, a la vista de la documentació que hi haurà i de les obligacions que s'adquirisquen per la concessió de l'ajuda, es podrà demanar informes dels organismes i entitats que es considere oportuns i efectuar les comprovacions necessàries sobre l'exactitud de tot allò.
  
3. El termini màxim per a tramitar, resoldre i notificar els expedients serà de dos mesos comptadors des de la data d'acabament del termini de presentació de sol·licituds fixat en aquesta ordre. S'entendran desestimades les sol·licituds sobre les quals no recaiga cap resolució expressa en el període esmentat.
  
Article 12. Proposta i concessió d'ajudes
  
El conseller de Sanitat, a proposta del director general per a l'Atenció al Pacient, resoldrà l'adjudicació de les subvencions amb càrrec al pressupostos de la Generalitat Valenciana per a 2002, aplicació pressupostària 06.62.63.6439.224.55.8, codi de línia T322500, per un import màxim de 258.440 euros.
  
Article 13. Recursos
  
1. Contra la resolució del conseller de Sanitat, expressa o presumpta, que exhaurirà la via administrativa, podrà formular-se recurs contenciós administratiu, que s'interposarà en la forma, el termini i les condicions que determine la llei reguladora de la jurisdicció esmentada.
  
El silenci administratiu s'entendrà negatiu segons que preveu l'article 44.1 de la Llei 30/1992, segons la redacció que en fa la Llei 4/1999.
  
3. Segons que disposa el paràgraf 8 de l'article 47 del Decret Legislatiu de 26 de juny de 1991, del Consell de la Generalitat Valenciana, que aprova el text refós de la Llei de la Hisenda Pública de la Generalitat Valenciana, de Mesures Fiscals, de Gestió Administrativa i Financera i d'Organització de la Generalitat Valenciana, qualsevol alteració de les condicions tingudes en compte per a la concessió de la subvenció i en tots els casos l'obtenció concurrent de subvencions o ajudes atorgades per altres administracions públiques, o d'altres ens públics o privats, podrà donar lloc a la modificació de la resolució de concessió.
  
Títol III
  
El pagament i justificació de les subvencions
  
Article 14. Pagament d'ajudes
  
L'ordenació del pagament de les subvencions que es regulen en aquesta ordre es farà segons els criteris continguts en l'article 47 bis del text refós de la Llei de la Hisenda Pública de la Generalitat Valenciana, modificat per la Llei 9/1999, de 30 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i en l'article 23 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana, en els termes següents:
  
a. S'anticiparà el 40% de l'import de la subvenció després de la concessió, després de la presentació de l'aval corresponent o l'acreditació d'estar exempt de presentar-ne.
  
b. Després de l'aportació i la comprovació de la documentació justificativa de l'aplicació efectiva i correcta de la suma lliurada en l'apartat anterior, es pagarà un altre avançament del 20% de l'import de la subvenció amb els mateixos requisits que els esmentats en l'apartat a).
  
c. La resta es pagarà després de la justificació per part del beneficiari de la totalitat de la despesa objecte de la subvenció atorgada.
  
Article 15. Justificació de la subvenció
  
1. En la justificació de les subvencions regulades en aquesta ordre s'observaran les regles següents:
  
a. Les factures o justificants presentats hauran de ser originals, amb data anterior al 30 de novembre de 2002, i haurà de figurar en tots el vistiplau del president de l'associació. S'adjuntaran també fotocòpies de cada una de les factures o justificants.
  
b. Per a les justificacions corresponents al personal contractat, es presentaran necessàriament les nòmines ajustades al model oficial, acompanyades dels justificants de cotització a la Seguretat Social, així com còpia dels contractes.
  
c. Les justificacions corresponents a col·laboracions puntuals i/o prestacions de serveis figuraran en rebuts i/o factures en què consten les dades des perceptor, el seu número d'identificació fiscal, el concepte pel qual se li paga i la retenció corresponent a l'Impost sobre la Renda de les Persones Físiques, així com les dades fiscals de l'associació.
  
En tots els casos, les factures hauran de comptar amb totes les dades formals que exigeix per a la seua expedició l'article 3 del Reial Decret 2.402/1985, de 18 de desembre (BOE núm. 312, de 30 de desembre de 1985).
  
2. A la documentació justificativa s'adjuntarà, en el termini d'un mes des de la presentació, memòria detallada de les activitats realitzades segons el programa presentat en el seu moment, signada i segellada pel representant legal de l'associació.
  
3. Si per al compliment del que preveu l'article present, així com els articles 5, 6 i 7 anteriors, s'aportaren fotocòpies de la documentació corresponent, aquestes hauran d'estar, en tots els casos, ben autenticades, en els termes establits en l'article 35.c de la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 16. Reintegraments de quantitats percebudes
  
Segons que estableix l'article 47.9 del Decret Legislatiu de 26 de juny de 1991, del Consell de la Generalitat Valenciana, pel qual aprova el text refós de la Llei de la Hisenda Pública de la Generalitat Valenciana, serà procedent el reintegrament de les quantitats percebudes i l'exigència d'interés de demora des del moment de pagament de la subvenció en els casos següents:
  
a. Incompliment de l'obligació de justificació.
  
b. Obtenir la subvenció sense tenir les condicions requerides.
  
c. Incompliment de la finalitat per a la qual fou concedida la subvenció.
  
d. Incompliment de les condicions imposades als beneficiaris amb motiu de la concessió de la subvenció.
  
Article 17. Comunicació del cobrament de cada termini de la subvenció
  
Després del cobrament de cada termini de la subvenció, les entitats hauran d'enviar a la Direcció General per a l'Atenció al Pacient (Servei de la Carta al Pacient), en el termini d'un mes de la percepció esmentada, notificació per escrit del representant legal de l'entitat, comunicant la percepció de la subvenció, indicant-ne data, quantia i concepte.
  
DISPOSICIÓ ADDICIONAL
  
Si es produïra un augment dels crèdits per a atendre aquestes ajudes, el conseller de Sanitat, mitjançant una resolució publicada en el Diari Oficial de la Generalitat Valenciana, podrà incrementar la quantia corresponent de l'import global màxim destinat al finançament de les ajudes previstes en aquesta ordre, sense necessitat que s'amplie el termini de la presentació de les sol·licituds.
  
DISPOSICIÓ FINAL
  
La present ordre vigirà des de l'endemà de la publicació en el Diari Oficial de la Generalitat Valenciana.
  
València, 11 de gener de 2002
  
El conseller de Sanitat,
  
SERAFÍN CASTELLANO GÓMEZ
  
ANNEX I
  
Sol·licitud de subvenció
  
Nom ... DNI ... , adreça ... CP ... , localitat ... província ... , Representant legal d ... , inscrita en el Registre d ... CIF ... , Adreça ... CP ... , localitat ... província ... , telèfon ... fax ...
  
Expose
  
Segons que disposa l'Ordre de subvencions de la Conselleria de Sanitat (DOGV núm. ..., d..... d ... de 2001), que estableix les normes per a la concessió de subvencions destinades a finançar programes d'ajuda mútua i autoajuda durant ...., estime que tinc els requisits que s'hi exigeixen. Adjunte la documentació que s'allista.
  
Sol·licite
  
Que concedisca una subvenció per un import total d.... euros, desglossat de la manera següent:
  
1. Per a professionals .... euros
  
2. Per a despeses de funcionament .... euros
  
Data, signatura i segell
  
Conselleria de Sanitat
  
Direcció General per a l'Atenció al Pacient.
  
Servei de la Carta del Pacient
  
Carrer del misser Mascó, 31, 46598 València
  
ANNEX II
  
Pressupost dels programes per als quals se sol·licita ajuda durant ......
  
Pressupost d'ingressos
  
1. Ingressos propis ..................................... euros
  
2. Finançament extern (1)
  
Entitat Quantitat
  
....................................................... .................... euros
  
....................................................... .................... euros
  
....................................................... .................... euros
  
Total d'ingressos: .................... euros
  
Pressupost de despeses
  
Despeses de funcionament i de professionals:
  
1. Despeses de funcionament: .................... euros
  
2. Despeses de professionals:
  
Nom Relació Categoria Retribució Seguretat
  
 jurídica (2) professional íntegra anual Social
  
?????. ????- ????. ???- ... ????-
  
?????. ????- ????. ?????. ????-
  
?????. ?????. ????. ?????. ????-
  
Total de despeses de professionals: .................... euros
  
Total de despeses: .................... euros
  
(1) S'especificarà la font de finançament externa, siga quina siga la modalitat rebuda de la Generalitat Valenciana, d'altres administracions públiques o d'altres ens públics o privats.
  
(2) Feu constar en aquest apartat la relació jurídica que uneix el professional amb l'entitat o institució (contracte laboral, prestació de serveis, etc.).
  
ANNEX III
  
Pressupost de l'exercici ............. (any anterior)
  
INGRESSOS
  
1. D'organismes públics
  
1.1 Unió Europea
  
1.2 Estat
  
1.3 Comunitat autònoma
  
1.4 Diputacions
  
1.5 Ajuntaments
  
1.6 Altres entitats locals
  
2. D'institucions privades (detall institució/concepte)
  
3. Herències, llegats i donacions
  
4. Propis
  
4.1 Venda de productes
  
4.2 Prestació de serveis
  
4.3 Quotes de socis
  
4.4 Activitats de recaptació (especificar)
  
5. Crèdits o prestacions percebuts en l'exercici (entitat / concepte)
  
6. Finançaments
  
DESPESES
  
1. De personal
  
1.1 Retribucions bàsiques i complementàries
  
1.2 Quotes de la Seguretat Social
  
1.3 Altres depeses socials
  
2. De manteniment (especificar conceptes)
  
3. De publicacions
  
4. D'inversió
  
4.1 Equipaments
  
4.2 Conservació i reparació
  
4.3 Construccions
  
5. Financeres
  
5.1 Amortització de crèdits i préstecs
  
5.2 Interessos
  
5.3 Altres despeses financeres
  
Total d'ingressos Total de despeses
  
Superàvit Dèficit